《寓愁》
明代·周叙

平生寡愁思，今日何独深。所念在犹子，羸病益见侵。

去岁暮春起，缠绵直至今。兹复历春暮，微躯岂堪任。

晓窗屡哽咽，夜枕时呻吟。一闻一惊顾，痛哉割我心。

安得卢扁子，与尔救危沈。

作者简介：（1392—1452）江西吉水人，字公叙，一作功叙，号石溪。永乐十六年进士。授编修，官至侍读学士，署南京翰林院侍读学士。居禁近二十余年，多所论列，负气节，笃行谊。诏独修辽、金、元三史，力疾诠次不少辍。欲修宋史，不克就而卒。有《石溪文集》。